**JAVNI POZIV**

**za predlaganje tri kandidata/tkinje za članove/ice Grupe eksperata za borbu protiv trgovine ljudima (GRETA)**

Komitet ministara Savjeta Evrope je 24. oktobra 2013. godine usvojio Rezoluciju CM/Res(2013)28 o pravilima za izbor članova Grupe eksperata za borbu protiv trgovine ljudima (GRETA). U skladu sa ovom rezolucijom države potpisnice Konvencije Savjeta Evrope o borbi protiv trgovine ljudima su pozvane da podnesu kandidature za GRETA-u, za ne više od tri kandidata/tkinje koji ispunjavaju zahtjeve navedene u pravilima ove Rezolucije.

Shodno navedenom, Ministarstvo unutrašnjih poslova poziva zainteresovane predstvanike/ce akademske zajednice, civilnog društva i profesionalce koji se bave pitanjima iz oblasti koje se odnose na borbu protiv trgovine ljudima da učestvuju u procesu izbora tri kandidata/kinje za članove/ce Grupe ekperata za borbu protiv trgovine ljudima (GRETA)

**Kandidat/tkinja za Grupe eksperata za borbu protiv trgovine ljudima (GRETA) može biti lice koje:**

- je državljanin jedne od država potpisnica Konvencije Savjeta Evrope o borbi protiv trgovine ljudima;

- posjeduje iskustvo u vezi sa pitanjima koja se odnose na oblasti ljudskih prava, pomoći i zaštite žrtava trgovine ljudima, odnosno lice koje posjeduje profesionalno iskustvo u oblastima koje pokriva Konvencija Savjeta Evrope o borbi protiv trgovine ljudima;

- posjeduje dobro znanje bar jednog od službenih jezika Savjeta Evrope (engleski ili francuski);

- je nezavisno i nepristrasno u vršenju svojih funkcija, odnosno nije na pozicijama donošenja odluka o definisanju ili sprovođenju politika u oblasti borbe protiv trgovine ljudima;

Tekst Rezolucije CM/Res(2013)28 i model biografije koju je potrebno dostaviti na jednom od službenih jezika Savjeta Evrope (engleski ili francuski) priloženi su uz javni poziv.

**Kandidat/tkinja dostavlja:**

- fotokopiju lične karte ili drugog dokumenta na osnovu kojeg se utvrđuje identitet kandidata/tkinje za člana/icu radne grupe;

- biografiju kandidata/tkinje prema priloženom modelu, sa podacima o iskustvu koje se odnosi na borbu protiv trgovine ljudima;

- izjavu da prihvata kandidaturu za člana/icu radne grupe.

**Rok za dostavljanje predloga je četrnaest dana od dana objavljivanja Javnog poziva na internet stranici Ministarstva unutrašnjih poslova.**

Predlaganje kandidata sa dokumentacijom dostavlja se**isključivo putem pošte na adresu:**

**MINISTARSTVO UNUTRAŠNJIH POSLOVA**

**Za Odjeljenje za borbu protiv trgovine ljudima**

**Bulevar Svetog Petra Cetinjskog br 2**

**81000 Podgorica**

**sa napomenom „Predlaganje kandidata/tkinje za člana/icu Grupe eksperata za borbu protiv trgovine ljudima (GRETA)“.**

**Predlog kandidata/tkinje za člana/icu radne grupe biće razmatran samo ako je dostavljen uz svu potrebnu dokumentaciju, u naznačenom roku.**

**Prilog možete preuzeti ovdje:  Resolution CM/Res(2013)28 Appenedix to resolution**